Mannen på taket

:*For artikkel om boken som ble gjenutgitt på norsk i 2004 med samme tittel, se [[Udyret fra Säffle]], tittelen på bokens første norske oversettelse fra 1973.*

***Mannen på taket*** er en svensk action- og kriminalfilm fra 1976 regissert av Bo Widerberg. Hovedrollene spilles av Carl-Gustaf Lindstedt, Sven Wollter og Thomas Hellberg. Filmen er basert på Sjöwall & Wahlöös kriminalroman *[[Udyret fra Säffle]]*, fra 1971.

*Mannen på taket* regnes som Nordens første actionfilm. Den amerikanske filmen *[[Brennpunkt New York]]* var inspirasjonskilden til Wiederberg da han lagde den. Filmen har et dokumentarisk preg og regnes som ganske autentisk.

## Handling
Martin Beck og kollegaene innser at de går en morder løs når deres kollega, politimannen Nyman, blir myrdet med en bajonett i sin sykehusseng i Stockholm. Det fremgår etterhvert at den myrdede politimannen var særdeles rå og brutal i sin tjeneste og i et av tilfellene førte dette til at en kvinne døde på fengselscellen. Den døde kvinnens mann går fra forstanden og en dag klatrer han opp på taket av en boligblokk og begynner å fyre løs på forbipasserende.

Filmen tar opp mordet på en politimann i Stockholm, og viser politiets arbeidsmetoder, indre konflikter og klare feilgrep.

## Om filmen
Den svenske filmsiden MovieboX gav den i 2004 åtte av ti mulige poeng og skrev følgende: «Mannen på taket er en sjelden realistisk politifilm med troverdighet og autentisitet som utklasser det meste. Her romantiseres ikke politiyrket som et spennende detektivarbeide, slik som i mange andre filmer». Den danske filmsiden PHILM gav den i 2005 fem av syv stjerner og skrev følgende: «...selv i dag fremstår filmen uhyre effektivt. Den bærer i stor grad av å være et stykke perfeksjonistisk håndverk og viser at Bo Widerberg så absolutt aldri gikk på kompromis med sine egne forestillinger. Carl-Gustaf Lindstedt spiller med stor overbevisning kriminalkommissær Martin Beck, som sammen med sine assistenter kommer på karrierens uhyggeligste og mest morbide oppgave. Teknisk er filmen på et utrolig høyt nivå – virkelig høy standard for svensk film på den tid. Alle scener er gjennomarbeidet, like fra den etsende uhyggelige innledning til den finurlige slutten, og filmens unike fotografiske, ren håndholdte, stil sitter lenge på netthinnen». VG gav den i sin tid terningkast fem og beskrev den som et «actiondrama av beste klasse» og en «god og viktig film». Aftenposten var også positiv i sin anmeldelse, og kalte den en «Svensk thriller med internasjonalt snitt».

Filmen ble svært populær på svenske kinoer og spilte inn nesten elleve millioner svenske kroner.

Den huskes ofte for de dramatiske helikopterscenene, og var den mest påkostede svenske filmen til da.

## Priser
Filmen ble i 1977 tildelt to Guldbagge-priser; for beste film og beste mannlige hovedrolle (Håkan Serner).

## I rollene
* Carl-Gustaf Lindstedt – Kriminalkommissarie Martin Beck
* Sven Wollter – Kriminalinspektør Lennart Kollberg 
* Thomas Hellberg – 1st Kriminalassistent Gunvald Larsson
* Håkan Serner – Kriminalassistent Einar Rönn
* Folke Hjort – Fredrik Melander
* Jan Alm – Bolin 
* Eva Remaeus – Fru Kollberg
* Birgitta Valberg – Fru Nyman
* Carl-Axel Heiknert – Palmon Harald Hult
* Harald Hamrell – Stefan Nyman
* Ingvar Hirdwall – Åke Eriksson
* Gus Dahlström – Åke Erikssons pappa
* Bellan Roos – Åke Erikssons mamma
* Johan Thorén – Axelsson
* Bo Holmström – TV-reporter
* Johan Widerberg – Johan Kollberg (Barnet)

## Referanser


## Eksterne lenker
*